biswa921/orwiki-latest-pages-articles-raw huggingface dataset:
ପ୍ରଶାନ୍ତ ପାଢ଼ୀ

ପ୍ରଶାନ୍ତ ପାଢୀ (ଜନ୍ମ: ୨୬ ଜୁନ ୧୯୬୧), ଜଣେ ଓଡ଼ିଆ ସଙ୍ଗୀତ ନିର୍ଦ୍ଦେଶକ ଓ ଗାୟକ । ସେ ଉଭୟ ଭଜନ ଓ ଆଧୁନିକ ଗୀତର ଆଲବମରେ ସଙ୍ଗୀତ ନିର୍ଦ୍ଦେଶନା ଦେଇଛନ୍ତି ଏବଂ କଣ୍ଠଦାନ ମଧ୍ୟ କରିଛନ୍ତି । ୨୦ଟିରୁ ଅଧିକ ଓଡ଼ିଆ କଥାଚିତ୍ର ଓ ଅନେକ ବଙ୍ଗଳା କଥାଚିତ୍ରରେ ସେ ସଙ୍ଗୀତ ନିର୍ଦ୍ଦେଶନା କରିଛନ୍ତି ।

 ବ୍ୟକ୍ତିଗତ ଜୀବନ 
ପ୍ରଶାନ୍ତ ୧୯୬୧ ମସିହା, ଜୁନ ୨୬ ତାରିଖରେ ଓଡ଼ିଶାର ପାରଳାଖେମୁଣ୍ଡି ଅନ୍ତର୍ଗତ ଦେବିତୀ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିଇତାମାତାଙ୍କର ସଙ୍ଗୀତ ପ୍ରତି ଭଲପାଇବା ଥିଲା । ପିତା ଜଣେ କୃଷ୍ଣଲିଳା ଓ କୀର୍ତ୍ତନ ଗାୟକ ମଧ୍ୟ ଥିଲେ । ପିଲାଟି ଦିନରୁ ପ୍ରଶାନ୍ତ ସଙ୍ଗୀତ ଓ ହାରମନିୟମ ବଜାଇବା ପାଇଁ ମଧ୍ୟ ଶିକ୍ଷାରମ୍ଭ କରିଥିଲେ । ମଞ୍ଚଶ୍ରୀ ସତ୍ୟନାରାୟଣ ପଣ୍ଡା, କିଶୋର ପଟ୍ଟନାୟକ, ଉମାମଣି ପଟ୍ଟନାୟକ, ଭକ୍ତବତ୍ସଳ ପାତ୍ର, ପୁଷ୍ପାବେଣୀ ପଟ୍ଟନାୟକ ଓ ଗୁରୁ ଗୋଷ୍ଠଚନ୍ଦ୍ର ପାତ୍ର ଆଦି ଗୁରୁଙ୍କଠାରୁ ସେ ସଙ୍ଗୀତ ଶିକ୍ଷାଲାଭ କରିଥିଲେ । ସେ ସୋନପୁରର ଏମ.ଆର. ହାଇସ୍କୁଲରେ ପାଠ ପଢ଼ିଥିଲେ ଓ ପାରଳାଖେମୁଣ୍ଡିର ଶ୍ରୀ କୃଷ୍ନଚନ୍ଦ୍ର ଗଜପତି ମହାବିଦ୍ୟାଳୟରୁ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । 

 ବୃତ୍ତିଗତ ଜୀବନ 
ସ୍ନାତକୋତ୍ତର ଶିକ୍ଷା ସମାପ୍ତ କରିବାପରେ, ଶିଳ୍ପ ବିଭାଗରେ ଚାକିରୀ ପାଇଥିଲେ ଓ କଟକରେ ଇଣ୍ଡଷ୍ଟ୍ରୀ ପ୍ରମୋଶନ ଅଫିସର ଭାବରେ ଚାକିରୀ ଆରମ୍ଭ କରିଥିଲେ । ଏଠାରେ ସେ ଗୁରୁ ଗୋପାଳ ଚନ୍ଦ୍ର ପଣ୍ଡାଙ୍କଠାରୁ ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତ ଶିକ୍ଷା କରିଥିଲେ । କଟକରେ ଚାକିରୀ କରିବା ତାଙ୍କ ସଙ୍ଗୀତ ସାଧନା ଦିଗରେ ସହଯୋଗୀ ହୋଇଥିଲା ଓ ସଙ୍ଗୀତ କ୍ଷେତ୍ରରେ ନିଜର ପରିଚୟ ସୃଷ୍ଟି କରିବାରେ ସେ ସମର୍ଥ ହୋଇଥିଲେ । କ୍ରମେ ସଙ୍ଗୀତ କ୍ଷେତ୍ରରେ ତାଙ୍କର ବ୍ୟସ୍ତତା ବଢ଼ିବାରୁ ସେ ଚାକିରୀ ଛାଡ଼ିଦେଇଥିଲେ ।

ପ୍ରଶାନ୍ତ, ଭଜନ ଆଲବମରେ ସଙ୍ଗୀତ ନିର୍ଦ୍ଦେଶକ ଓ କଣ୍ଠଶିଳ୍ପୀ ଭାବରେ ନିଜ କର୍ମଜୀବନ ଆରମ୍ଭ କରିଥିଲେ ଓ ସଫଳତା ମଧ୍ୟ ଅର୍ଜନ କରିଥିଲେ । ଭଜନ ବ୍ୟତିତ ବହୁ ଆଧୁନିକ ଆଲବମରେ ମଧ୍ୟ ସେ ସଙ୍ଗୀତ ନିର୍ଦ୍ଦେଶନା ଦେଇଛନ୍ତି । ୨୦୦୮ ମସିହାରେ, ନନ୍ଦିନୀ ଆଇ ଲଭ ୟୁ ଚଳଚ୍ଚିତ୍ର ମାଧ୍ୟମରେ ସେ ଓଡ଼ିଆ ସିନେମା ଜଗତକୁ ପ୍ରବେଶ କରିଥିଲେ । ଏହି ଚଳଚ୍ଚିତ୍ରର ସଙ୍ଗୀତ ଖୁବ ଲୋକପ୍ରିୟ ହୋଇଥିଲା ଓ ତାଙ୍କୁ ଲୋକଲୋଚନକୁ ଆଣିଦେଇଥିଲା । ୧୯୯୦ ମସିହାରେ ସେ ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ କଳାକାର ମାନ୍ୟତା ପାଇଥିଲେ ।

 ଓଡ଼ିଆ କଥାଚିତ୍ରକୁ ଅବଦାନ 
 କଥାଚିତ୍ର ଭୂମିକା   ନିର୍ଦ୍ଦେଶକ  ବର୍ଷପୁରସ୍କାରଏମିତି ବି ପ୍ରେମ ହୁଏସଙ୍ଗୀତକାରନିଶିକାନ୍ତ ଦଳବେହେରା ୨୦୧୨ମୁ ପ୍ରେମୀ ମୁ ପାଗଳସଙ୍ଗୀତକାରନିଶିକାନ୍ତ ଦଳବେହେରା ୨୦୧୧ଏ ମନ ଖୋଜେ ମନଟିଏସଙ୍ଗୀତକାରରଞ୍ଜନ ମିଶ୍ର ୨୦୧୧ଭୁଲ ବୁଝିବନି ମତେସଙ୍ଗୀତକାରକୁନାଳ ପଟ୍ଟନାୟକ ୨୦୧୧ମନ ମୋର ପ୍ରଜାପତିସଙ୍ଗୀତକାରଅନାମ ଚରଣ ସାହୁ ୨୦୧୧ସଞ୍ଜୁ ଆଉ ସଞ୍ଜନାସଙ୍ଗୀତକାରଅଶୋକ ପତି ୨୦୧୦ମିତରେ ମିତସଙ୍ଗୀତକାରସୁଧାକର ବସନ୍ତ ୨୦୧୦ଡ୍ରିମ୍ ଗାର୍ଲସଙ୍ଗୀତକାରଅଶୋକ ପତି ୨୦୦୯ପ୍ରେମ ରୋଗୀସଙ୍ଗୀତକାରଅଶୋକ ପତି ୨୦୦୯ନନ୍ଦିନୀ ଆଇ ଲଭ ୟୁସଙ୍ଗୀତକାରଅଶୋକ ପତି ୨୦୦୮

 ସମ୍ମାନ 
 ବାଣିଚିତ୍ର ସମ୍ମାନ - ୨୦୦୮http://www.hindu.com/2009/06/15/stories/2009061550470200.htm
 ବାଣିଚିତ୍ର ସମ୍ମାନ - ୨୦୦୯http://www.hindu.com/2010/06/09/stories/2010060957580200.htm
 ତରଙ୍ଗ ସିନେ ସମ୍ମାନ - ୨୦୧୦http://www.thehindu.com/todays-paper/tp-national/tp-otherstates/article1516367.ece

 ଆଧାର 

 ବାହାର ଆଧାର 
 

ଶ୍ରେଣୀ:ସଙ୍ଗୀତ
ଶ୍ରେଣୀ:ସଙ୍ଗୀତକାର
ଶ୍ରେଣୀ:ଗଜପତି ଜିଲ୍ଲାର ଲୋକ
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ବାମନ ବେଶ

thumb|ବାମନ ବେଶ
ବାମନ ବେଶ ବା ବଳିବାମନ ବେଶ ଭାଦ୍ରବ ମାସ ଶୁକ୍ଳ ପକ୍ଷ ଦ୍ୱାଦଶୀ ଦିନ ଜଗନ୍ନାଥ ମନ୍ଦିରରେ ପାଳନ କରାଯାଏ ।
ପୌରାଣିକ ଉପାଖ୍ୟାନ ଅନୁସାରେ ଏହିଦିନ ଏକ ଶୁଭ ମୁହୂର୍ତରେ ଭଗବାନ ବିଷ୍ଣୁ ନିଜ ପଞ୍ଚମ ଅବତାରରେ ଏକ ଦିବ୍ୟ, ଜ୍ୟୋତିର୍ମୟ ବାମନ ବାଳକ ରୂପରେ ଧରିତ୍ରୀରେ ଅବତରଣ କରିଥିଲେ । ନୃସିଂହ ଜନ୍ମ ଓ ଶ୍ରୀକୃଷ୍ଣ ଜନ୍ମାଷ୍ଟମୀ ଉତ୍ସବ ପରି ଶ୍ରୀମନ୍ଦିରରେ ଭାଦ୍ରବ ମାସ ଶୁକ୍ଳ ପକ୍ଷ ଦ୍ୱାଦଶୀ ଦିନ ବାମନ ଜନ୍ମ ପାଳିତ ହେବା ସହ ଶୁକ୍ଳ ପକ୍ଷ ତ୍ରୟୋଦଶୀ ଦିନ ମଧ୍ଯାହ୍ମ ଧୂପ ପରେ ଶ୍ରୀଜଗନ୍ନାଥଙ୍କୁ ଏକ ବାମନରୂପ ବାଳକ ବେଶରେ ସଜ୍ଜିତ କରାଯାଇଥାଏ ।

 ନୀତି 
ଶ୍ରୀମନ୍ଦିରରେ (ବାମନଙ୍କ) ଜନ୍ମୋତ୍ସବ ନୀତି ଓ ଦ୍ୱିପ୍ରହର ଧୂପ ଶେଷ ହେବା ପରେ ଜଗନ୍ନାଥ ମହାପ୍ରଭୁ ବାମନ ବେଶ ଧାରଣ କରନ୍ତି । ଏଥିରେ ସୁଭଦ୍ରା ସାଧାରଣ ବେଶ ଓ ବଳଭଦ୍ର ରାଜ ବେଶରେ ଦୃଶ୍ୟମାନ ହେବା ସଙ୍ଗେ ସଙ୍ଗେ ଶ୍ରୀଜଗନ୍ନାଥ ମହାପ୍ରଭୁ ଶ୍ରୀଭୂଜ, ଶ୍ରୀପୟର ଓ କିରୀଟରେ ଆଭୁଷିତ ହୋଇଥାନ୍ତି । ଶ୍ରୀଜଗନ୍ନାଥଙ୍କ ଶ୍ରୀଭୂଜର ବାମ ହସ୍ତରେ ଛତା ଓ ଡାହାଣ ହସ୍ତରେ କୁଶବଟୁ ଗଡୁ ଧରାଯାଇ ଏକ ବାମନରୂପୀ ନୈଷ୍ଠିକ ବ୍ରାହ୍ମଣ ବେଶରେ ଭୂଷିତ କରାଯାଏ । ପୁଷ୍ପାଳକ ସେବକମାନେ ଶ୍ରୀଜଗନ୍ନାଥ ମହାପ୍ରଭୁଙ୍କୁ ଏପରି ବେଶ କରିଥାନ୍ତି, ଜଣାଯାଏ ସତେ ଯେପରି ଜଗନ୍ନାଥ ମହାପ୍ରଭୁ ସ୍ୱୟଂ ଏକ ବାମନ ବା କ୍ଷୁଦ୍ରକାୟ ବିପ୍ର ।

ଶ୍ରୀଜଗନ୍ନାଥ ବାମନ ଭାବେ ପରିଚିତ । ବିଶେଷ କରି ରଥ ଯାତ୍ରା ସମୟରେ ତାଙ୍କୁ ବାମନ ଭାବରେ ବର୍ଣ୍ଣନା କରାଯାଇ କୁହାଯାଇଛି :
ରଥେତୁ ବାମନଂ ଦୃଷ୍ଟ୍ୱା ପୁନର୍ଜନ୍ମ ନ ବିଦ୍ୟତେ । ଜଗନ୍ନାଥଙ୍କର ହସ୍ତପଦ ବିହୀନ ଅବୟବକୁ ଦର୍ଶନ କଲେ ସେ ସ୍ୱତଃ ବାମନ ଭଳି ଦେଖାଯାନ୍ତି ।

ବାମନ ବେଶରେ ଠାକୁରଙ୍କୁ ଲାଗି କରାଯାଉଥିବା ସ୍ୱର୍ଣ୍ଣ ଅଳଙ୍କାର ଇତ୍ୟାଦି ବେଶ ଦିବସ ପୂର୍ବରୁ ରତ୍ନଭଣ୍ଡାରରୁ ବାହାର କରାଯାଇ ଭଣ୍ଡାର ମେକାପ ସେବକଙ୍କ ତତ୍ତ୍ୱବଧାନରେ ରହିଥାଏ ।

 ଆଧାର 

 ଅଧିକ ତଥ୍ୟ 
 ଜଗନ୍ନାଥଙ୍କ ବିଭିନ୍ନ ବେଶର ଛବି
 ଜଗନ୍ନାଥଙ୍କ ବିଭିନ୍ନ ବେଶର ଛବି 

ଶ୍ରେଣୀ:ଜଗନ୍ନାଥଙ୍କ ବେଶ
ବଣଭୋଜି ବେଶ

thumb|ବଣଭୋଜି ବେଶ
thumb|ବଣଭୋଜି ବେଶ

ମହାପ୍ରଭୁଙ୍କ ବେଶ ମଧ୍ୟରେ ବଣଭୋଜି ବେଶ ଅନ୍ୟତମ । ଏହି ବେଶ ଭଗବାନ ଶ୍ରୀକୃଷ୍ଣଙ୍କ ଜନ୍ମ ଉତ୍ସବ ବା ନନ୍ଦୋତ୍ସବର ପରଦିନ ଅନୁଷ୍ଠିତ ହେଇଥାଏ । ଏହି ବେଶପୂର୍ବରୁ ମହାପ୍ରଭୁଙ୍କ କୋଳି ବିକା ନୀତି ସମ୍ପନ୍ନ ହେଇଥାଏ । ଏହା ସହ ଠାକୁରମାନେ ବକାସୁର ଓ ଅଘାସୁର ବଧ କରିଥାଆନ୍ତି । ଏହି ଉତ୍ସବର ସ୍ୱତନ୍ତ୍ର ନୀତି ମୁତାବକ ମଧ୍ୟାହ୍ନ ଧୂପ ବେଶରେ ବଡ଼ ଠାକୁର ଏବଂ ପ୍ରଭୁ ଶ୍ରୀଜଗନ୍ନାଥଙ୍କୁ ଦୁଇଟି ଆଜ୍ଞାମାଳ ଲାଗି ହୋଇଥାଏ । ମଧ୍ୟାହ୍ନ ଧୂପ ପରେ ଦକ୍ଷିଣ ଘରୁ ରାମକୃଷ୍ଣଙ୍କୁ ଆଣି ସିଂହାସନରେ ବିଜେ କରାଯାଇଥାଏ । ବିମାନ ବଡୁ ସେବକ ପାଲିଙ୍କିକୁ ନେଇ ବଡ଼ଛତା ମଠ ଆଖଡ଼ା ପାଖ କାଠ ସିଂହାସନରେ ବିଜେ କରାଇଥାନ୍ତି । ଏହି ମଠ ସମ୍ମୁଖରେ ଜଣେ ଲୋକ ଶବରୁଣୀ ବେଶରେ ନଡି଼ଆ, କୋଳି ଧରି ଥାଏ । ଏଠାରୁ ଭିତରଚ୍ଛୁ ମହାପାତ୍ରେ ଶବରୁଣୀଠାରୁ କୋଳିନେଇ ରୂପା ପିଙ୍ଗଣରେ ରଖି ମଣୋହି କରିଥାନ୍ତି । ରାମକୃଷ୍ଣ ପାଲିଙ୍କିରେ ବିଜେ ହେବାପରେ ସନ୍ଧ୍ୟାଧୂପରେ ପୁଷ୍ପାଳକମାନେ ବଣଭୋଇ ବେଶ କରିଥାନ୍ତି । ଠାକୁରମାନଙ୍କୁ ପରମ୍ପରା ମୁତାବକ ପେଡ଼ାମାଳ ବି ଲାଗି ହେଇଥାଏ ।

 ଆଧାର 

 ଆହୁରି ଦେଖନ୍ତୁ 
 ଜଗନ୍ନାଥଙ୍କ ବିଭିନ୍ନ ବେଶର ଫଟୋ

ଶ୍ରେଣୀ:ଜଗନ୍ନାଥଙ୍କ ବେଶ
ମହାବଳିପୁରମ

ତାମିଲନାଡୁର କାଞ୍ଚିପୁରମ ଜିଲ୍ଲାରେ ରହିଛି ଐତିହାସିକ ସହର ମହାବଳିପୁରମ।ମାଡ୍ରାସଠାରୁ ୬୦ କି.ମି ଦକ୍ଷିଣରେ ଏହି ସହର ଥିଲା ୭ମ ଶତାବ୍ଦୀର ପଲ୍ଲବ ସମ୍ରାଜ୍ୟର ବନ୍ଦର ନଗରୀ।୨୦୦୧ ଜଣଗଣନା ଅନୁସାରେ ସହର ଲୋକସଂଖ୍ୟା ମାତ୍ର ୧୨ହଜାର ୦୪୯। 
୭ମରୁ ୯ମ ଶତାବ୍ଦୀ ମଧ୍ୟରେ ଏଠାରେ ନିର୍ମାଣ କରାଯାଇଥିଲା ଅନେକ ଐତିହାସିକ କୀର୍ତ୍ତି,ଯାହାକି ଆଜି ବି ଏହି ସହରକୁ ବିଶ୍ୱ ଦରବାରରେ ପରିଚିତ କରାଇପାରିଛି।ଏଭଳି ଏକ ଐତିହାସିକ ସ୍ଥାନକୁ ୟୁନେସ୍କୋ ପକ୍ଷରୁ ବିଶ୍ୱ ଐତିହ୍ୟ ତାଲିକରେ ସାମିଲ କରାଯାଇଛି।ମିଳିଥିବା ଚାଇନା ଓ ରୋମାନ୍ ମୂଦ୍ରାରୁ ଅତୀତରେ ଏହି ସହର ସମ୍ପର୍କରେ ଅନେକ ସୂଚନା ମିଳିପାରିଛି।ତା ଛଡା ଅନେକ ପଲ୍ଲବ ମୂଦ୍ରା ମଧ୍ୟ ଏଠାରୁ ମିଳିଛି।ସେଥିରୁ ପଲ୍ଲବ ବଂଶର ଶାସନ ସମୟରେ ଏହି ସହର ବିଶ୍ୱ ବାଣିଜ୍ୟ ବ୍ୟବସାୟରେ ଏକ ପ୍ରମୂଖ କେନ୍ଦ୍ର ଥିବା ଜଣାଯାଏ।http://www.pbase.com/yardbird/india_tamilnadu_mahabalipuram

୩ୟ ଶତାବ୍ଦୀରୁ ୯ମ ଶତାବ୍ଦୀ ମଧ୍ୟରେ ପଲ୍ଲବ ବଂଶ ଏଠାରେ ଶାସନ କରିଥିଲେ।ସେ ସମୟରେ ଦକ୍ଷିଣ ପୂର୍ବ ଏସିଆ ଓ ସିଲନ ସହ କୂଟନୈତିକ ସମ୍ପର୍କ ପ୍ରତିଷ୍ଠା ହେଇଥିଲା।ପଲ୍ଲବ ରାଜାମାନେ ବହୁ ମନ୍ଦିର ଓ ମଣ୍ଡପ ନିର୍ମାଣ କରିଥିଲେ।ସେଥିରେ ବହୁ କାରୂକାର୍ଯ୍ୟ ଦେଖିବାକୁ ମିଳିଥିଲା।ସେମାନେ ବୌଦ୍ଧଧର୍ମାବଲମ୍ବୀ ଥିବାରୁ ବହୁ ସଂଖ୍ୟକ ବୌଦ୍ଧବିହାର,ଚୈତ୍ୟ ଗୃହ ମଧ୍ୟ ନିର୍ମାଣ କରୁଥିଲେ।ଅଜନ୍ତା ଓ ଏଲୋରାରେ ନିର୍ମିତ କାରୂକାର୍ଯ୍ୟ ସହ ଏହାର ବେଶ ସାମଞ୍ଜସ୍ୟ ରହିଥିଲା।ବିଷ୍ଣୁ ଓ ଶିବଙ୍କ ପାଇଁ ପୃଥକ ମନ୍ଦିର ନିର୍ମାଣ କରାଯାଇଥିଲା।ଏହି ସବୁ କୀର୍ତ୍ତି ପାହାଡ କିମ୍ବା ବଡ଼ ବଡ଼ ପଥରକୁ କଟାଯାଇ ନିର୍ମିତ ହେଇଥିଲା।ସେଥିରେ ଦ୍ରାବିଡୀୟ ସ୍ଥାପତ୍ୟ ସହିତ ବୌଦ୍ଧ କୀର୍ତ୍ତିର ଛାପ ଦେଖିବାକୁ ମିଳିଥିଲା।ଖମ୍ବଗୁଡିକ ଦ୍ରାବିଡୀୟ ଶୈଳିରେ ନିର୍ମାଣ କରାଯାଇଥିବା ବେଳେ ସେଥିରେ ପଲ୍ଲବ ସ୍ଥାପତ୍ୟ ଓ କଳା ସ୍ଥାନ ପାଇଥିଲା।କୁହାଯାଏ ଯେ, ପଲ୍ଲବ ଶାସନ ବେଳେ ଏଠାରେ ସ୍ଥାପତ୍ୟ ଓ କଳାର ସ୍ୱତନ୍ତ୍ର ତାଲିମ ଦିଆଯାଉଥିଲା।ତେଣୁ ଏଠାରେ ଥିବା ଅନେକ କୀର୍ତ୍ତି ତାଲିମ ନେଉଥିବା ଛାତ୍ରମାନେ ହିଁ ନିର୍ମାଣ କରିଥିଲେ।ଯାହାର ନିର୍ଦଶନ ଦେଖିବାକୁ ମିଳେ ପଞ୍ଚରଥ ମଧ୍ୟରେ ।http://www.mahabalipuram.co.in/

 ଆଧାର 

 ବାହାର ଆଧାର 
 http://en.wikipedia.org/wiki/Mahabalipuram

ଶ୍ରେଣୀ:ବିଶ୍ୱ ଐତିହ୍ୟ
ଶ୍ରେଣୀ:ତାମିଲନାଡୁ
ଅମରପୋଇ

ଅମର ପୋଇ (ଉଦ୍ଭିଦିକ ନାମ - Kalanchoe pinnata ବା Bryophyllum calycinum ବା Bryophyllum pinnatum) ହେଉଛି ଏକ ଗୁଳ୍ମ ଜାତୀୟ ସପୁଷ୍ପକ ଉଦ୍ଭିଦ, ଯାହା ଓଡ଼ିଶା ତଥା ଭାରତର ପ୍ର।ୟ ସମସ୍ତ ରାଜ୍ୟରେ ଦେଖାଯାଏ । ଏହାର ଉତ୍ପତ୍ତିସ୍ଥଳ ମାଡ଼ାଗାସ୍କର ବୋଲି ଧରାଯାଏ। ଏଇ ଗଛର ପତ୍ରରୁ ନୂଆ ଗଛ ଜନ୍ମ ନେଇଥାଏ । ଏଇ ଗୁଣ ପାଇଁ ଏହା ଅନ୍ୟ ଗଛମାନଙ୍କଠାରୁ ସ୍ୱତନ୍ତ୍ର ।

ଘର ଭିତରେ ରଖାଯାଉଥିବା କେତୋଟି ଲୋକପ୍ରିୟ ଗଛ ଭିତରୁ ଏହା ଅନ୍ୟତମ ।

 ବର୍ଣ୍ଣନା 
left|thumb| ଫ୍ରାନସିସ୍କୋ ମାନୁଏଲ ବ୍ଲାଙ୍କୋଙ୍କ ରଚିତ ଫ୍ଲୋରା ଦେ ଫିଲିପିନାସରେ ଅମର ପୋଇଗଛର ଚିତ୍ରଣ

 ବିଭିନ୍ନ ସ୍ଥାନରେ ଅମର ପୋଇ ଗଛ 
ଅମର ପୋଇ ଏସିଆ, ଅଷ୍ଟ୍ରେଲିଆ, ନିଉଜିଲାଣ୍ଡ, ୱେଷ୍ଟ ଇଣ୍ଟିଜ, ମାକ୍ରୋନେସିଆ ଓ ହାୱାଇ ଆଦି ସ୍ଥାନରେ ମଧ୍ୟ ଦୃଷ୍ଟ ହୁଏ। 
ହାୱାଇ ଦ୍ୱୀପ ସମେତ ଉପରୋକ୍ତ ଅନେକ ସ୍ଥାନରେ ଏହା ବିଦେଶରୁ ଆସିଛି ବୋଲି ଧରାଯାଏ।
ଏହା ଫିଲିପାଇନସରେ ବହୁଳ ଭାବରେ ଦେଖାଯାଏ। ସେଠାରେ ଏହାକୁ ଲୋକେ କଟକକଟକା କହିଥାନ୍ତି, ଯାହାର ଅର୍ଥ ହେଉଛି ଆଶ୍ଚର୍ଯ୍ୟ ଜନକ ଓ ଅସାଧାରଣ।

 ସଂକ୍ଷିପ୍ତ ପରିଚୟ 
ସବୁ ସ୍ଥାନରେ ବଢ଼ିପାରିବାର କ୍ଷମତା ରଖିଥିବାରୁ ଏହା ଏକ ଲୋକପ୍ରିୟ ଉଦ୍ୟାନ ଗୁଳ୍ମ ଭାବରେ ପରିଚିତ ହୋଇ ପାରିଛି । ଏହା ପିଲାମାନଙ୍କର ଅତି ପ୍ରିୟ ଓ ସ୍କୁଲରେ ପିଲାମାନେ ଏହାକୁ ନିଜ ବହି ଭିତରେ ରଖିଥାନ୍ତି ଓ କିଛି ଦିନ ପରେ ଏଥିରୁ ଚେର ବାହାରିବାର ଦେଖି ଆଶ୍ଚର୍ଯ୍ୟ ହୋଇଥାନ୍ତି । ବିଖ୍ୟାତ ଲେଖକ ଜୋହାନ ୱଲ୍ଫଗ୍ୟାଙ୍କ ଭନ ଗୋଏଥେ ଏହାକୁ ଏତେ ଭଲ ପାଉଥିଲେ ଯେ ଏହାର ଚାରାକୁ ନିଜ ବନ୍ଧୁମାନଙ୍କୁ ଉପହାର ଦେଉଥିଲେ । ଏହି ଗଛ ବିଷୟରେ ସେ ନିଜର ପ୍ରବନ୍ଧ Geschichte meiner botanischen Studien ("ମୋର ଉଦ୍ଭିଦୀୟ ଅନ୍ୱେଷଣର ଇତିହାସ")ରେ ଉଲ୍ଲେଖ କରିଛନ୍ତି ।

 ଅନ୍ୟ କେତେକ ନାମ 
 Air Plant, 
 Life Plant, 
 Miracle Leaf, 
 Goethe Plant and 
 Katakataka (ଫିଲିପାଇନସ)
 Wonder of the World
 ଫଥରଚଟା (ଫଥରଚାଟା) (ହିନ୍ଦୀ)

 ଔଷଧୀୟ ଓ ବିଷାକ୍ତ ଗୁଣ 
ଏଥିଲେ ବଫାଡିଏନୋଲାଇଡ (bufadienolide )ଓ କାର୍ଡିଆକ ଗ୍ଲାଇକୋସାଇଡସ (cardiac glycosides) ରହିଥିବାର ଜଣାଯାଏ ।  ବିଶେଷ କରି ଘାସ ଖାଉଥିବା ପ୍ରାଣୀମାନଙ୍କ ଭିତରେ ଏହା ହୃତପିଣ୍ଡକୁ ବିଷାକ୍ତ କରି ଦେଇପାରେ । 

ବିଭିନ୍ନ ପ୍ରକାର କ୍ଷତ, ଗଣ୍ଠି ବାତ ଓ ଫୁଲା ଦରଜରେ ଏହାର ପ୍ରୟୋଗ ହୋଇଥାଏ ।  ଟ୍ରିନିଡାଡରେ ଅମର ପୋଇ ଉଚ୍ଚରକ୍ତଚାପର ପାରମ୍ପରିକ ଔଷଧୀ ରୂପେ ବ୍ୟବହାର କରାଯାଏ ।  ଭାରତରେ ବୃକକର ପଥର (kidney stones) ଦୂର କରିବା ପାଇଁ ଏହାର ବ୍ୟବହାର ହେଉଥିବାରୁ ଏହାକୁ ଫଥର ଚଟା ବା ପାନ ଫୁଟି ବୋଲି ମଧ୍ୟ କୁହାଯାଏ । 

ଏଥିରେ ଥିବା ବ୍ରାଇଓଫିଲିନ ‘ଏ’ (bryophillin A) ତତ୍ତ୍ୱ ଶରୀରରେ ଆବୁ (tumor)ର ପ୍ରତିଷେଧକ ରୂପେ କାମ କରିଥାଏ ।  ଏଥିରେ ଥିବା ବ୍ରାଇଓଫିଲିନ ‘ସି’ର କୀଟନାଶକ ଗୁଣ ମଧ୍ୟ ରହିଛି। 

 ଆଧାର 

 ବାହାର ଆଧାର 

ଶ୍ରେଣୀ:ଔଷଧୀୟ ଗଛ
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଜୀବଜଗତ
ଶ୍ରେଣୀ:ବିଷାକ୍ତ ଗଛ
ହେମାନନ୍ଦ ବିଶ୍ୱାଳ

ହେମାନନ୍ଦ ବିଶ୍ୱାଳ (୧ ଡିସେମ୍ବର ୧୯୩୯-୨୫ ଫେବୃଆରୀ ୨୦୨୨) ଭାରତୀୟ ଜାତୀୟ କଂଗ୍ରେସର ଜଣେ ନେତା ଥିଲେ । ସେ ଓଡ଼ିଶାର ମୁଖ୍ୟମନ୍ତ୍ରୀ ଭାବେ ଦୁଇଥର ଦାୟିତ୍ୱ ନିର୍ବାହ କରିଥିଲେ । ୨୦୦୯ ମସିହାରେ ସେ ସୁନ୍ଦରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ ।

 ଆଧାର 

 ବାହାର ଆଧାର 
 Orissa Chief Ministers List
 Orissa Chief Ministers

ଶ୍ରେଣୀ:ଓଡ଼ିଶାର ମୁଖ୍ୟମନ୍ତ୍ରୀ
ଶ୍ରେଣୀ:ରାଜନୀତି
ଶ୍ରେଣୀ:ଭାରତୀୟ ନେତା
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସରୁ ମୁଖ୍ୟମନ୍ତ୍ରୀ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଇରମ

ଭାରତୀୟ ସ୍ୱାଧୀନତା ସଂଗ୍ରାମ ଇତିହାସରେ ଇରମର ଏକ ଗୁରୁତ୍ୱପୂର୍ଣ ସ୍ଥାନ ରହିଛି। ଏହା ରକ୍ତ ତୀର୍ଥ ଇରମ ଏବଂ ଭାରତର ଦ୍ୱିତୀୟ ଜାଲିଆନାୱାଲାବାଗ ନାମରେ ମଧ୍ୟ ପରିଚିତ ।

 ଅବସ୍ଥିତି 
ଇରମ, ଓଡ଼ିଶାର ଭଦ୍ରକ ଜିଲ୍ଲାର ବାସୁଦେବପୁରଠାରୁ ମାତ୍ର ୧୬ କି.ମି. ଦୂରତ୍ୱରେ ଅବସ୍ଥିତ । ସ୍ଥାନଟି ଚାରି ଦିଗରୁ ବଙ୍ଗୋପସାଗର ତଥା କଂସବାଳ ଓ ଗମେଇ ନଦୀଦ୍ୱାରା ଘେରା ହୋଇରହିଛି ।

 ସ୍ୱାଧୀନତା ସଂଗ୍ରାମରେ ଅବଦାନ 
thumb|ବାଞ୍ଛାନିଧି ମହାନ୍ତିଙ୍କ ପ୍ରତିମୂର୍ତ୍ତୀ
ପ୍ରାକୃତିକ ଗୋପନୀୟତା ଦୃଷ୍ଟିରୁ ଏହି ସ୍ଥାନଟିକୁ ପୁଲିସ ଓ ପ୍ରଶାସନର ପ୍ରବେଶ କଷ୍ଟ ଥିଲା ଏବଂ ଏହି ସ୍ଥାନଟି ସ୍ୱାଧୀନତା ସଂଗ୍ରାମୀମାନଙ୍କର ଚରାଭୂଇଁ ସାଜିଥିଲା । ୧୯୨୦ ମସିହାରୁ ଗୋପବନ୍ଧୁ ଦାସ, ହରେକୃଷ୍ଣ ମହତାବ ଆଦି ବହୁ ନେତାମାନେ ଏଠାକୁ ଆସି ଲୋକମାନଙ୍କୁ ମହାତ୍ମା ଗାନ୍ଧୀଙ୍କ ବାର୍ତା ଦେଉଥିଲେ ଓ ସ୍ୱାଧୀନତା ସଂଗ୍ରାମକୁ ତ୍ୱରାନ୍ୱୀତ କରାଉଥିଲେ । ଏଠାରେ ସ୍ୱାଧୀନତା-ଭିତ୍ତିକ କାନ୍ୟ ରଚନା କରିଥିବା କବି ବାଞ୍ଛାନିଧି ମହାନ୍ତି ଜନ୍ମଗ୍ରହଣ କରିଥିଲେ । ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନ ଓ ବ୍ରିଟିସ ଶାସନର ଅବସାନ କରିବା ଦିଗରେ ତାଙ୍କର ପ୍ରମୁଖ ଭୂମିକା ରହିଥିଲା । ଅସହଯୋଗ ଆନ୍ଦୋଳନ ସମୟରେ ତାଙ୍କ ରଚିତ ସଙ୍ଗୀତ କଂଗ୍ରେସ ଭାବ ପ୍ରଚାର କରିବାରେ ବହୁତ ସାହାଯ୍ୟ କରିଥିଲେ ।

 ବଳିଦାନ ଦିବସ 
thumb|ଇରମ ସ‌ହୀଦ ସ୍ମୃତି ସ୍ତମ୍ଭ
ମହାତ୍ମା ଗାନ୍ଧୀଙ୍କର ଭାରତ ଛାଡ଼ ଆନ୍ଦୋଳନକୁ ସମର୍ଥନ ଜଣାଇ ସ୍ୱାଧୀନତା ସଂଗ୍ରାମୀମାନେ ୧୯୪୨ ମସିହାରେ ସେପ୍ଟେମ୍ବର ୨୮ ତାରିଖ ଦିନ ଇରମଠାରେ ଥିବା 'ମେଳା ଆମ୍ବ ଗଛ' ମୂଳେ ଏକାଠି ହୋଇଥିଲେ । ସମ୍ପୁର୍ଣ ଅହିଂସ ଭାବରେ ନିଜର ଭବିଷ୍ୟତ କାର୍ଯ୍ୟପନ୍ଥା ନିର୍ଧାରଣ କରୁଥିଲେ । ଏହି ସମୟରେ ଅଚାନକ ଭାବରେ ବାସୁଦେବପୁର ଥାନାର ଇଂରେଜ ପୁଲିସ ଡି.ଏସ.ପି. କୁଞ୍ଜବିହାରୀ ମହାନ୍ତିଙ୍କ ନେତୃତ୍ୱରେ ସେଠାରେ ପହଞ୍ଚି ସେମାନଙ୍କ ଉପରେ ଅତର୍କିତ ଭାବରେ ଗୁଳିଚାଳନା କରିଥିଲା । ଏହି ଘଟଣାଟି ସନ୍ଧ୍ୟା ସାଢ଼େ ଛଅ ଘଟିକା ସମୟରେ ଘଟିଥିଲା । ଚାରିଦିଗରୁ ଘେରା ହୋଇଥିବାରୁ ଏକତ୍ର ହୋଇଥିବା ଲୋକେ କେଉଁ ଆଡେ ଯାଇପାରିଲେ ନାହିଁ । ଘଟଣାସ୍ଥଳରେ ୨୮ ଜଣ ସ୍ୱାଧୀନତା ସଂଗ୍ରାମୀ ପ୍ରାଣ ହରାଇଥିଲେ ଓ ୫୬ ଜଣ ଗୁରୁତର ଭାବରେ ଆହତ ହୋଇଥିଲେ । ଆହତମାନଙ୍କ ମଧ୍ୟରୁ ଜଣେ ପରବର୍ତ୍ତୀ ସମୟରେ ପ୍ରାଣ ହରାଇଥିଲେ । ସମୁଦାୟ ମୃତ୍ୟୁ ସଂଖ୍ୟା ୨୯ ହୋଇଥିଲା । ଇଂରେଜ ପୁଲିସର କାର୍ଯ୍ୟାଳୟ ପାଢ଼ୀ ଆବାସର ଛାତ ଉପରୁ ବ୍ରିଟିଶ ପୁଲିସ ଗୁଳି ଚାଳନା କରିଥିଲା । ସେହି ପାଢ଼ୀ ଆବାସ ଏବେ ମଧ୍ୟ ସେଠାରେ ରହିଛି ।  ପ୍ରାଣ ହରାଇଥିବା ବ୍ୟକ୍ତିମାନଙ୍କ ମଧ୍ୟରେ ପରି ବେୱା ନାମରେ ଜଣେ ମହିଳା ଥିଲେ ଏବଂ ସେ ଓଡ଼ିଶାର ଏକମାତ୍ର ମହିଳା ସହିଦ ସ୍ୱାଧୀନତା ସଂଗ୍ରାମୀ ।

 ଶହୀଦମାନଙ୍କ ତାଲିକା 

 ପରି ବେୱା, ଇରମ, ବାସୁଦେବପୁର
 ଗୋପାଳ ଚନ୍ଦ୍ର ଦାସ, ପଢୁଆଁ
 ବିଶ୍ୱନାଥ ଦାସ, ପଢୁଆଁ
 ବିଜୁଳି ଦାସ, ପଢୁଆଁ
 ହୃଷିକେଷ ବେହେରା, ପଢୁଆଁ
 ମଦନ ପଲାଇ, ପଢୁଆଁ
 ବଲ୍ଲଭ ବେହେରା, ପଢୁଆଁ
 ମାଘ ମାହାଳିକ, ପଢୁଆଁ
 ଭୁଆ ମାଝି, ପଢୁଆଁ
 କାଳୀ ମାଝି, ପଢୁଆଁ-କୁମାରପୁର
 ରାଧୁ ମାହାଳିକ, ପଢୁଆଁ- ମୂଳଡିହୀ
 ଧ୍ରୁବ ଚରଣ ଦେ, ପଢୁଆଁ
 ବାସୁଦେବ ସାହୁ, ପଢୁଆଁ
 ହରି ବେହେରା, ପଢୁଆଁ
 ଦିବାକର ପାଣିଗ୍ରାହୀ, ଗୁଡ, କେଶଗଡିଆ
 କୃଷ୍ଣଚନ୍ଦ୍ର ସ୍ୱାଇଁ, ପଢୁଆଁ-କୁମାରପୁର
 ଭବନ ରାଉତ, ପଢୁଆଁ- ନନ୍ଦପୁର
 ନିଧି ମାହାଳିକ, ପଢୁଆଁ
 ବୃନ୍ଦାବନ ପଣ୍ଡା, ପଢୁଆଁ
 ଉପ ମଲ୍ଲିକ, ନୂଆ ଗାଁ
 କୃପାସିନ୍ଧୁ ବେହେରା, ଶଂଖାରୁ
 ରାମ ମାଝି, ପଢୁଆଁ-କୁମାରପୁର
 ମଣି ବେହେରା, ପଢୁଆଁ
 କତି ସାହୁ, ଈଶ୍ୱରପୁର
 ରତ୍ନାକର ପାଣି, ସୁଦର୍ଶନପୁର
 ମଣି ପ୍ରଧାନ, ସୁଆଣ-ସୁଦର୍ଶନପୁର
 ପରି ଦାସ, ସୁଆଣ
 ଶଙ୍କର ମଲ୍ଲିକ, ଅଧୁଆଁ
 ଗୋବିନ୍ଦ ରାଉତ, ଆର୍ତୁଗାଁhttp://bhadrak.nic.in/eram.htm

ସେହି ଶହୀଦମାନଙ୍କ ସ୍ମୃତିପୀଠ ଭାବରେ, ଇରମରେ ଏକ ସ୍ମୃତିସ୍ତମ୍ଭ ତିଆରି କରାଯାଇଛି ଓ ଆଜି ଏହା ଓଡ଼ିଶାର ଅନ୍ୟତମ ପର୍ଯ୍ୟଟନ ସ୍ଥଳୀ ଭାବରେ ପରିଗଣିତ ହୋଇଛି ।

 ଆଧାର 

ବାହାର ଆଧାର

ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରେଣୀ:ଭଦ୍ରକ ଜିଲ୍ଲା
ଗିରିଧର ଗମାଙ୍ଗ

ଗିରିଧର ଗମାଙ୍ଗ (ଜନ୍ମ: ୮ ଅପ୍ରେଲ ୧୯୪୩) ଭାରତୀୟ ଜାତୀୟ କଂଗ୍ରେସର ଜଣେ ନେତା ଥିଲେ, ସେ ଓଡ଼ିଶାର ମୁଖ୍ୟମନ୍ତ୍ରୀ ଭାବେ ଦାୟିତ୍ୱ ନିର୍ବାହ କରିଛନ୍ତି। ସେ ଏବେ ଭାରତୀୟ ଜନତା ପାର୍ଟୀର ନେତା ଅଛନ୍ତି।

 ଆଧାର 

 ବାହାର ଆଧାର 

ଶ୍ରେଣୀ:୧୯୧୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ମୁଖ୍ୟମନ୍ତ୍ରୀ
ଶ୍ରେଣୀ:ଭାରତୀୟ ଜାତୀୟ କଂଗ୍ରେସରୁ ମୁଖ୍ୟମନ୍ତ୍ରୀ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଗୋପାଳପୁର

ଗୋପାଳପୁର ସହର ଗଞ୍ଜାମ ଜିଲାର ଏକ ବିଜ୍ଞାପିତ ଅଞ୍ଚଳ ପରିଷଦ ।

 ଭୂଗୋଳ 
ଗୋପାଳପୁର .Falling Rain Genomics, Inc - Gopalpurଠାରେ ଅବସ୍ଥିତ । ଏହାର ସମୁଦ୍ରଠାରୁ ଉଚ୍ଚତା ପାଖାପାଖି ୧ ମି. (୩ ଫୁଟ) ।

ଇତିହାସ
ପର୍ଯ୍ୟଟନ
thumb|ଗୋପାଳପୁର ବେଳାଭୂମି
thumb|ଗୋପାଳପୁର ବେଳାଭୂମି
ଏଠାରେ ପ୍ରସିଦ୍ଧ ଗୋପାଳପୁର ବେଳାଭୂମି ଅଛି ।
ଶିକ୍ଷା
ଆଧାର

ବାହାର ଲିଙ୍କ
Gopalpur Site Visit www.gopalpur.com
Cyclone Phailin Relief www.rapidresponse.org.in

ଶ୍ରେଣୀ:ଗଞ୍ଜାମ ଜିଲ୍ଲାର ଗାଆଁ ଓ ସହର
ପୋରବନ୍ଦର

ପୋରବନ୍ଦର  ଗୁଜରାଟର ପୋରବନ୍ଦର ଜିଲ୍ଲାରେ ଅବସ୍ଥିତ ଏକ ସହର। ମହାତ୍ମା ଗାନ୍ଧୀ ଓ ଭକ୍ତ ସୁଦାମାଙ୍କ ଜନ୍ମ ସ୍ଥାନ ପାଇଁ  ଏହି ସହର ପ୍ରସିଦ୍ଧ । 
ଭୂଗୋଳ
ଇତିହାସ
 ଜନସଂଖ୍ୟା ଓ ସାକ୍ଷରତା 
୨୦୧୧ ମସିହାର ଭାରତୀୟ ଜନଗଣନା ଅନୁସାରେ ପୋରବନ୍ଦର ସହରର ମୋଟ ଜନସଂଖ୍ୟା ୨୧୭୩୦୭ ଅଟେ । ସେଥି ମଧ୍ୟରୁ ୫୧.୬୬% ଜଣ ପରୁଷ ହୋଇଥିବା ବେଳେ ୪୮.୪୪% ଜଣ ନାରୀ ଅଟନ୍ତି । ପୋରବନ୍ଦରର ସାକ୍ଷରତା ହାର ୮୬.୪୬% ଅଟେ । 
ପର୍ଯ୍ୟଟନ
ଆଧାର

ବାହାର ତଥ୍ୟ

 

ଶ୍ରେଣୀ:ଗୁଜରାଟର ସହର
ଅରଖ

ଅରଖ (Crown flower) କାଲୋଟ୍ରପିସ (Calotropis) ପରିବାର ଅନ୍ତର୍ଗତ ଏକ ସପୁଷ୍ପକ ଗୁଳ୍ମ ଜାତୀୟ ଉଦ୍ଭିଦ । ଏହା ମୁଖ୍ୟତଃ କାମ୍ବୋଡିଆ, ଇଣ୍ଡୋନେସିଆ, ମାଲେସିଆ, ଫିଲିପାଇନସ, ଥାଇଲାଣ୍ଡ, ଶ୍ରୀଲଙ୍କା, ଭାରତ and ଚୀନ ଦେଶରେ ଦେଖାଯାଏ। 
 ସଂକ୍ଷିପ୍ତ ପରିଚୟ 
ଏହି ଗୁଳ୍ମଟି ୪ ମିଟର ପର୍ଯ୍ୟନ୍ତ ବଢ଼ିଥାଏ । ଏହାର ଫୁଲ ଗୁଡ଼ିକ ଅଠାଯୁକ୍ତ ପେନ୍ଥାପେନ୍ଥା ହୋଇଥାଏ। ଫୁଲର ରଙ୍ଗ ଧଳା ଅଥବା ନାରଙ୍ଗୀମିଶା ଧଳା ହୋଇଥାଏ । ପ୍ରତିଟି ଫୁଲର ପାଞ୍ଚଟି ପାଖୁଡ଼ାଥାଏ ଓ ପ୍ରତି ପାଖୁଡ଼ାରେ ଥିବା ଗୋଟିଏ ଲେଖାଏଁ ମୁକୁଟ ମଝି ଆଡ଼କୁ ରହିଥାଏ । ଏହାର ପତ୍ର ଅଣ୍ଡା ଆକାରର, ରଙ୍କ ହାଲ୍କା ସବୁଜ, ଅଠାଳିଆ ଓ କ୍ଷୀରଯୁକ୍ତ । ଏହି ଗଛର ଫୁଲ ଅନେକ ଦିନଯାଏ ମଉଳେ ନାହିଁ । ଏହାର ଫୁଲ ଟିଆ ରଙ୍ଗର ଓ ଦେଖିବାକୁ ମଧ୍ୟ ଟିଆ ପରି । ଏଥିରେ କପାତୁଳା ପରି ତୁଳା ରହିଥାଏ ଓ ତୁଳାର ଗୁଚ୍ଛ ଅଗରେ ମଞ୍ଜିଟିଏ ରହିଥାଏ । ଫଳ ପାଚି ଫାଟିଗଲେ ଏହି ତୁଳା ଉଡ଼ିଥାଏ ଓ ମଞ୍ଜି ଚାରିଆଡ଼େ ଉଡ଼ିଯାଇଥାଏ । ଭାରତରେ ଏହା ଦେବପୂଜାରେ ଲାଗିଥାଏ ଓ ପ୍ରାୟତଃ ଶିବମନ୍ଦିର ହତାରେ ଦେଖିବାକୁ ମିଳିଥାଏ। କାମ୍ବୋଡ଼ିଆରେ ଶବ ଶୋଭାଯାତ୍ରାରେ ଏହି ଫୁଲର ବ୍ୟବହାର କରାଯାଏ । 
 ଉପଯୋଗ 
 ଔଷଧୀୟ 
ଏହାର କ୍ଷୀର ବିଷାକ୍ତ ଓ ଚକ୍ଷୁପାଇଁ ଅତ୍ୟନ୍ତ କ୍ଷତି କାରକ, ସେଥିପାଇଁ ଏହାର ପ୍ରୟୋଗ ସମୟରେ ଅତ୍ୟନ୍ତ ସାବଧାନତା ଅବଲମ୍ବନ କରିବା ଉଚିତ ।
 କେତେକ ଚର୍ମ ରୋଗରେ ଏହାର କ୍ଷୀରର ପ୍ରୟୋଗ କରାଯାଏ ।
 ଅଧକପାଳୀ ମୁଣ୍ଡ ବିନ୍ଧାରେ ଏହାର କ୍ଷୀର କାମରେ ଆସିଥାଏ ।ଅନୁଭୂତ ଯୋଗମାଳା ବା ସହଜ ଚିକିତ୍ସା - ଶ୍ରୀ ଲକ୍ଷ୍ମଣ ମିଶ୍ର
 ଏହାର ତୁଳାରେ ତକିଆ କରି ଶୋଇଲେ ଥଣ୍ଡା ସର୍ଦି ଦୂର ହୋଇଥାଏ ।
 ଅନ୍ୟାନ୍ୟ 
 ଥାଇଲାଣ୍ଡରେ ଏହାର ଫୁଲକୁ ବିଭିନ୍ନ ପ୍ରକାର ସାଜ ସଜ୍ଜାରେ ବ୍ୟବହାର କରାଯାଏ ।
 ହାୱାଇ ଦ୍ୱୀପରେ ଏହାକୁ ରାଜକୀୟ ସନ୍ତକ ବୋଲି ମାନିଥାନ୍ତି ।
 ଏହି ଫୁଲ ଶିବଙ୍କର ଅତି ପ୍ରିୟ। ତେଣୁ ଏହା ମହାଦେବଙ୍କୁ ଅର୍ପଣ କରାଯାଏ ।
 ଓଡ଼ିଶାରେ ପଣା ସଂକ୍ରାନ୍ତି ପୂର୍ବରୁ ଘଟ ପାଟୁଆମାନେ ଗ୍ରାମଦେବତୀଙ୍କୁ ଅରଖ ଫୁଲରେ ସଜାଇ ଘରକୁ ଘର ବୁଲିଥାନ୍ତି। 
 ଶାସ୍ତ୍ରରେ ବର୍ଣ୍ଣନ 
ବ୍ୟାସଦେବକୃତ ମହାଭାରତର ଆଦି ପର୍ବ ଅନ୍ତର୍ଗତ ପୌଷ୍ୟ ଅଧ୍ୟାୟରେ ଅୟୋଦ ଧୌମ୍ୟ ଋଷିଙ୍କର ଶିଷ୍ୟ ଉପମନ୍ୟୁ ଅର୍କ ନାମକ ଏହି ଗୁଳ୍ମର ପତ୍ର ଭକ୍ଷଣ କରି ଅନ୍ଧ ହୋଇଯାଇଥିବାର ବର୍ଣ୍ଣନା ରହିଛି ।

 ଛପା 

 ଆହୁରି ଦେଖନ୍ତୁ 
 ଔଷଧୀୟ ଗଛଲତାମାନଙ୍କର ତାଲିକା
 ଆଧାର 

 ଅଲଗା ସ୍ରୋତ 
 PIER - Calotropis gigantea 
 Flowers of India - Crown flower
 Purdue University: Center for New Crops & Plant Products - Crown flower

ଶ୍ରେଣୀ:ଔଷଧୀୟ ଗଛ
ଶ୍ରେଣୀ:ବିଷାକ୍ତ ଗଛ
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଜୀବଜଗତ
କାଜିରଙ୍ଗା ଜାତୀୟ ଉଦ୍ୟାନ

thumb|

କାଜିରଙ୍ଗା ଜାତୀୟ ଉଦ୍ୟାନ ଆସାମର ଗୋଲାଘାଟ ଓ ନଅଗାଁ ଜିଲ୍ଲାରେ ଅବସ୍ଥିତ ଏକ ଜାତୀୟ ଉଦ୍ୟାନ । କାଜିରଙ୍ଗା ଜାତୀୟ ଉଦ୍ୟାନ ବିଶ୍ୱ ପ୍ରସିଦ୍ଧ ଐତିହ୍ୟର ମାନ୍ୟତା ପାଇଛି। ସାରା ବିଶ୍ୱରେ ଯେତିକି ଏକ ଶିଙ୍ଘି ଗଣ୍ଡା ଅଛନ୍ତି ସେମାନଙ୍କ ମଧ୍ୟରୁ ଦୁଇ ତୃତୀୟାଂଶ କେବଳ ଏହି ଜାତୀୟ ଉଦ୍ୟାନରେ ରହିଛନ୍ତି।ଏହାର ସଂରକ୍ଷିତ ଅଞ୍ଚଳରେ ସର୍ବାଧିକ ବାଘ ରହିଥିବାରୁ ୨୦୦୬ରେ ଏହାକୁ ବ୍ୟାଘ୍ର ସଂରକ୍ଷଣ ଉଦ୍ୟାନ ଭାବେ ମଧ୍ୟ ଘୋଷଣା କରାଯାଇଥିଲା । ହାତୀ, ଜଳହସ୍ତୀ ଏବଂ ବାରଶିଙ୍ଘା ପ୍ରଜନନସ୍ଥଳୀ ଭାବେ ଏହି ଉଦ୍ୟାନ ବେଶ ପରିଚିତ । ଏହାକୁ ବାର୍ଡଲାଇଫ ଇଣ୍ଟରନ୍ୟାଶନାଲଦ୍ୱାରା ଏକ ପ୍ରମୁଖ ପକ୍ଷୀ ବାସସ୍ଥଳୀ ମଧ୍ୟ ଘୋଷଣା କରାଯାଇଛି ।
thumb|
ଭାରତରେ ଥିବା ଅନ୍ୟ ସଂରକ୍ଷିତ ଉଦ୍ୟାନଗୁଡ଼ିକ ମଧ୍ୟରେ କାଜିରଙ୍ଗା ଜାତୀୟ ଉଦ୍ୟାନ ସ୍ୱତନ୍ତ୍ର ସ୍ଥାନ ଅଧିକାର କରିଛି । ହିମାଳୟର ପୂର୍ବଭାଗରେ ଅବସ୍ଥିତି ସବୁଜ ବନାନୀ ମଧ୍ୟରେ ଏହି ଉଦ୍ୟାନ ପ୍ରକୃତି ଏବଂ ପରିବେଶର ଏକ ଉତ୍ତମ ସମନ୍ୱୟ ରକ୍ଷା କରି ପାରିଛି।ଏହି ଜାତୀୟ ଉଦ୍ୟାନ ମଧ୍ୟରେ ବ୍ରହ୍ମପୁତ୍ର ସହିତ ୪ଟି ନଦୀ ପ୍ରବାହିତ ହେଉଛି।

ଇତିହାସ
୧୯୦୪ ମସିହାରେ ଭାରତର ତତ୍କାଳୀନ ଭାଇସରାୟ ଲର୍ଡ କର୍ଜନଙ୍କ ପତ୍ନୀ ମ୍ୟାରୀ ଭିକ୍ଟୋରିଆ ଲିଏଟର କର୍ଜନ କାଜିରଙ୍ଗା ଅଞ୍ଚଳ ପରିଦର୍ଶନରେ ଆସିଥିଲେ । ଏକ ଶିଙ୍ଘି ଗଣ୍ଡା ପାଇଁ ପ୍ରସିଦ୍ଧ କାଜିରଙ୍ଗାରେ ଲିଏଟର କର୍ଜନ ଗୋଟିଏ ହେଲେ ଗଣ୍ଡା ଦେଖିବାକୁ ନ ପାଇବାରୁ ଖୁବ ନିରାଶ ହେଲାପରେ ସେ ତାଙ୍କ ସ୍ୱାମୀ ଲର୍ଡ କର୍ଜନଙ୍କୁ ତୁରନ୍ତ ଉକ୍ତ ଅଞ୍ଚଳର ସୁରକ୍ଷା ବ୍ୟବସ୍ଥା କରିବା ନିମନ୍ତେ କହିଥିଲେ । ପତ୍ନୀଙ୍କ କଥାକୁ ଗୁରୁତ୍ୱ ଦେଇ ଲର୍ଡ କର୍ଜନ କାଜିରଙ୍ଗା ଉଦ୍ୟାନ ତଥା ଏଥିରେ ବାସ କରୁଥିବା ପଶୁପକ୍ଷୀଙ୍କ ସୁରକ୍ଷା ପାଇଁ ୧୯୦୫ ମସିହା ଜୁନ ୧ରେ ୨୩୨ବର୍ଗ କିଲୋମିଟର ଅଞ୍ଚଳକୁ ନେଇ କାଜିରଙ୍ଗା ସଂରକ୍ଷିତ ଜଙ୍ଗଲ ସୃଷ୍ଟି କରିଥିଲେ।http://news.bbc.co.uk/2/hi/south_asia/4274927.stmhttp://hindu.com/2005/01/05/stories/2005010503052000.htmପରବର୍ତ୍ତୀ ସମୟରେ ଉକ୍ତ ଉଦ୍ୟାନକୁ ଜାତୀୟ ଉଦ୍ୟାନର ମାନ୍ୟତା ଦିଆଯିବା ସହିତ ବିଶ୍ୱ ଐତିହ୍ୟ ତାଲିକାଭୁକ୍ତ କରାଯାଇଛି । ୧୯୦୫ ମସିହାରେ ନିର୍ମାଣ କରାଯାଇଥିବା ଏହି ଉଦ୍ୟାନ ୨୦୦୫ରେ ଏହା ଶତବାର୍ଷିକୀ ପାଳନ କରିଛି।
thumb| 

 ଅଧାର 

ବାହାର ତଥ୍ୟ

 Official website of Kaziranga 
 
 
 
 Department of Environment and Forests (Government of Assam)–Kaziranga 
 Chaity- A legend of Human-Animal bondage by Abhishek Chakraborty 
ଶ୍ରେଣୀ:ଆସାମ
ଶ୍ରେଣୀ:ଭାରତର ଜାତୀୟ ଉଦ୍ୟାନ
ଶ୍ରେଣୀ:ବିଶ୍ୱ ଐତିହ୍ୟ
ସୁମାତ୍ରା

ସୁମାତ୍ରା ଇଣ୍ଡୋନେସିଆର ପଶ୍ଚିମରେ ଥିବା ଏକ ଦ୍ୱୀପ ।

 ଆଧାର 

 ବାହାର ଆଧାର 

 
 William Marsden, The History of Sumatra, (1783); 3rd ed. (1811) on line.

ଶ୍ରେଣୀ:ଇଣ୍ଡୋନେସିଆ
ଶ୍ରେଣୀ:ଦ୍ୱୀପ
ଜାଭା

ଜାଭା ଇଣ୍ଡୋନେସିଆର ଏକ ଦ୍ୱୀପ । 

 ଅଧିକ ପଢ଼ନ୍ତୁ 
 

 ଆଧାର 

 ବାହାର ଆଧାର 

 Java Indonesia
ଇନ୍ଦ୍ରମାରିଷ

ଇନ୍ଦ୍ରମାରିସ (ଭଦ୍ଭିଦିକ ନାମ Acalypha indica) ହେଉଛି ଏକ ଗୁଳ୍ମଜାତୀୟ ସପୁଷ୍ପକ ଉଦ୍ଭିଦ। ଏହି ଗୁଳ୍ମ ଭାରତର ସମତଳ ଭୂମି ଅଞ୍ଚଳରେ ବିଶେଷକରି ପଡ଼ିଆ, ରାସ୍ତାପାଖ ଓ ଘରର ଆଖପାଖ ଅଞ୍ଚଳରେ ଦେଖାଯାଏ ।

 ବିବିଧ ଭାଷାରେ ନାମ 
 ଭାଷା  ନାମ ଓଡ଼ିଆ ଇନ୍ଦ୍ର ମାରିସ ସଂସ୍କୃତ  ହରି ମଞ୍ଜରୀ ହିନ୍ଦୀ କୁପ୍ପି, ଖୋକଲୀ କନ୍ନଡ଼ କୁପ୍ପିଗିଡ଼ାଗୁଜରାଟୀ ବେଂଛକିଂଟୋ, ଚରରଜୀ-ଝାଡ, ରୁଂଛାଡୋ-ଦାଦରୀ ତାମିଲ କୁପ୍ପେମଣୀ ତେଲୁଗୁ କୁପ୍ପେମଣୀ ବଙ୍ଗଳା ମୁକ୍ତଝୁରି, ମୁକ୍ତବର୍ଷିମରାଠି ଖୋକଲୀ ମାଲୟାଲମ କୁପ୍ପାମଣି 
ଫରାସୀ Ricinelle des Indes, oreille de chatte, herbe chatteଇଂରାଜୀIndian acalypha, Indian nettle, three-seeded mercury
 ଭୌଗୋଳିକ ବ୍ୟାପ୍ତି 
ଇନ୍ଦ୍ରମାରିସ କ୍ରାନ୍ତିୟ ଅଞ୍ଚଳରେ ସାରା ପୃଥିବୀରେ ଦେଖିବାକୁ ମିଳେ। ପଶ୍ଚିମ ଆଫ୍ରିକାର ନାଇଜେରିଆ ଓ ଭାରତ ମହାସାଗରୀୟ ଅଞ୍ଚଳ, ଭାରତ, ଦକ୍ଷିଣ ପୂର୍ବ ଏସିଆ, ଦକ୍ଷିଣ ପଶ୍ଚିମ ଏସିଆ, ପାକିସ୍ଥାନ, ୟେମେନ ଆଦି ଅଞ୍ଚଳରେ ମଧ୍ୟ ଏହା ପରିଦୃଷ୍ଟ ହୋଇଥାଏ । 
 ପ୍ରୟୋଗ 
ଅନ୍ୟାନ୍ୟ ପ୍ରୟୋଗ
ଦକ୍ଷିଣ ଆଫ୍ରିକାରେ ଏହାର ପତ୍ରକୁ ଲୋକେ ପରିବା ଆକାରରେ ଉପଯୋଗ କରିଥାନ୍ତି । ଗୋ ମହିଷାଦି ପଶୁମାନଙ୍କର ମଧ୍ୟ ଏହା ଆହାର୍ଯ୍ୟ । Schmelzer, G.H. & Gurib-Fakim, A. (2008). Plant Resources of Tropical Africa 11(1). Medicinal plants 1. PROTA Foundation, Wageningen, Netherlands. ଏହାର ପତ୍ର ଏହାର ଚେରଠାରୁ ଅଧିକ ସ୍ୱାଦିଷ୍ଠ । 
 ଔଷଧୀୟ 
 ପାରମ୍ପରିକ ତାମିଲ ସିଦ୍ଧ ଚିକିତ୍ସା ଶାସ୍ତ୍ର ଅନୁସାରେ ଏହା ଶରୀରକୁ ନବଯୌବନ ପ୍ରଦାନ କରୁଥିବା ଏକ ଔଷଧ ।Dr.J.Raamachandran, HERBS OF SIDDHA MEDICINES-The First 3D book on HERBS
 ଏଇ ଗଛରେ ଫୁଲ ଆସିଲେ ଏହାକୁ ସମୂଳେ ଉପାଡ଼ିନେଇ ଖରାରେ ଶୁଖାଯାଏ । ଏହି ସର୍ବାଂଗକୁ ଔଷଧୀ ରୂପରେ ବ୍ୟବହାର କରାଯାଏ । ଏହା ବ୍ରୋଂକାଇଟିସ (ଶ୍ୱାସ ନଳୀର ଫୁଲା), ଶ୍ୱାସରୋଗ, ଦମା, ନିମୁନିଆ ଓ ଗଣ୍ଠିବାତ ଆଦିରେ ଉପଯୋଗୀ ।
 ଏହାର ପତ୍ରର ରସ ବାନ୍ତି କରାଏ ।
 ଏହାର ତାଜା ପତ୍ରକୁ ଦଳି ଘା’ରେ ଲଗାଯାଏ ।

 ଆଉମଧ୍ୟ ଦେଖନ୍ତୁ 
 ଔଷଧୀୟ ଗଛଲତାମାନଙ୍କର ତାଲିକା

 ଆଧାର 

ଶ୍ରେଣୀ:ଔଷଧୀୟ ଗଛ
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଜୀବଜଗତ
ବିଭୁ ମହାପାତ୍ର

ବିଭୁ ମହାପାତ୍ର ଜଣେ ଆନ୍ତର୍ଜାତିକ ଖ୍ୟାତିସମ୍ପନ୍ନ ଫ୍ୟାସନ ଡିଜାଇନର । ସେ ୧୯୭୨ ମସିହା ଜୁନ ମାସ ୭ ତାରିଖରେ ରାଉରକେଲାଠାରେ ଜନ୍ମଗ୍ରହଣ କରିଥିଲେ । ୧୯୯୬ ମସିହାରେ ଜନ୍.ଏମ୍.ହଣ୍ଟସମ୍ୟାନ ସ୍କୁଲ ଅଫ ବିଜିନେସରୁ ଅର୍ଥନୀତିରେ ସ୍ନାତକୋତ୍ତର ଉପାଧୀ ଅର୍ଜନ କରିଥିଲେ । ୧୯୯୭ ମସିହାରେ, ନ୍ୟୁୟର୍କର ଫ୍ୟାସନ ଇନଷ୍ଟିଚ୍ୟୁଟ ଅଫ ଟେକନୋଲୋଜୀରେ ଫ୍ୟାସନ ପାଠ୍ୟକ୍ରମରେ ଯୋଗଦାନ କରିଥିଲେ । ଫ୍ୟାସନ ଇନଷ୍ଟିଚ୍ୟୁଟ ଅଫ ଟେକନୋଲୋଜୀରେ ପଢ଼ିବା ସମୟରେ ହିଁ ସେ ବର୍ଷର ଶ୍ରେଷ୍ଠ ସାନ୍ଧ୍ୟ ପୋଷାକ ଡିଜାଇନର ଭାବରେ ପୁରସ୍କୃତ ହୋଇଥିଲେ । ଫ୍ୟାସନ ଇନଷ୍ଟିଚ୍ୟୁଟ ଅଫ ଟେକନୋଲୋଜୀରୁ ପାସ କରିବା ପରେ ତାଙ୍କୁ 'ହଲଷ୍ଟନ' ପକ୍ଷରୁ ସହାୟକ ଡିଜାଇନର ଭାବରେ କାମ କରିବାର ସୁଯୋଗ ମିଳିଥିଲା । ୧୯୯୯ ମସିହାରେ ତାଙ୍କୁ 'ଜେ.ମେଣ୍ଡେଲ'ର ଡିଜାଇନ ଡାଇରେକ୍ଟର ରୂପେ ନିଜୁକ୍ତି ମିଳିଥିଲା ଓ ଆଗାମୀ ୧୦ ବର୍ଷ ଭିତରେ ସେ 'ଜେ.ମେଣ୍ଡେଲ'କୁ ଏକ ଯୁବସୁଲଭ ରୂପ ଦେବାରେ ସଫଳ ହୋଇଥିଲେ । ଏହି ସମୟରେ ତାଙ୍କ କାମର ଚର୍ଚ୍ଚା 'ଷ୍ଟାଇଲ ଡଟ କମ', 'ଡିଏନଏ', 'ନ୍ୟୁୟର୍କ ମାଗାଜିନ','ଫୋର୍ବସ ମାଗାଜିନ', 'ଭୋଗ୍' ଆଦି ପ୍ରମୁଖ ଫ୍ୟାସନ ମାଗାଜିନରେ ବରାବର ହୋଇଆସୁଥିଲା । ୨୦୦୮ ମସିହାରେ ସେ 'ଜେ.ମେଣ୍ଡେଲ'ରୁ ଇସ୍ତଫା ଦେଇ ନିଜର ସ୍ୱତନ୍ତ୍ର କାମ ଆରମ୍ଭ କଲେ । ସେବେଠାରୁ ସେ ନ୍ୟୁୟର୍କରେ ରହି ଫ୍ୟାସନ କ୍ଷେତ୍ରରେ ନିଜ ପାଇଁ ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଛନ୍ତି । 

ତାଙ୍କଦ୍ୱାରା ନିର୍ମିତ ପୋଷାକକୁ 'ଆଞ୍ଜେଲିନା ଜୋଲି', 'କେଟ ବ୍ଲାଞ୍ଚେଟ', 'ସିଏନା ମିଲର', 'ଗ୍ଲେନ କ୍ଲୋଜ', 'କଟ୍ରିନା କେଫ', 'ଦୀପିକା ପାଦୁକୋନ' ଆଦି ବହୁ ବିଶିଷ୍ଟ ମହିଳାମାନେ ପରିଧାନ କରି, ତାଙ୍କୁ ଜଣେ ଉଚ୍ଚକୋଟିର ଡିଜାଇନରର ମାନ୍ୟତା ପ୍ରଦାନ କରିଛନ୍ତି । ନିକଟ ଅତୀତରେ ଆମେରିକାର ପ୍ରଥମ ମହିଳା, ରାଷ୍ଟ୍ରପତି ବରାକ ଓବାମାଙ୍କ ପତ୍ନୀ ମିସେଲ ଓବାମା ମଧ୍ୟ ବିଭୁ ମହାପାତ୍ରଙ୍କଦ୍ୱାରା ପ୍ରସ୍ତୁତ ପୋଷାକ ପରିଧାନ କରିଥିଲେ ।http://www.vogue.in/content/michelle-obama-wears-bibhu-mohapatra

ବର୍ତ୍ତମାନ ସେ ଓଡ଼ିଶାର ବସ୍ତ୍ରକଳାକୁ ଉପଯୋଗ କରି, ଏହାକୁ ଏକ ନୂତନ ରୂପରେ ପ୍ରସ୍ତୁତ କରିବାକୁ ଚେଷ୍ଟାରତ ।http://www.hindustantimes.com/Entertainment/Fashion/Bibhu-Mohapatra-returns-to-India/Article1-768132.aspx

 ସମ୍ମାନ 
 ୨୦୧୦ - ୟଙ୍ଗ ଇନୋଭେଟର ଆୱାର୍ଡ- ନ୍ୟାସନାଲ ଆର୍ଟସ କ୍ଳବ
 ୨୦୧୦ - କାଉନସିଲ ଅଫ ଫ୍ୟାସନ ଡିଜାଇନରସ୍ ଅଫ ଆମେରିକାhttp://www.cfda.com/members#!bibhu-mohapatraକୁ ମନୋନୀତ
 ୨୦୧୧ - ଇକୋ ଡୋମାନୀ ଫ୍ୟାସନ ଫାଉଣ୍ଡେସନ ଆୱାର୍ଡ

 ଆଧାର 

ଅଧିକ ତଥ୍ୟ 
 ବିଭୁ ମହାପାତ୍ର ଅଫିସିଆଲ
 ବିଭୁ ମହାପାତ୍ର ବ୍ଳଗ
 ବିଭୁ ମହାପାତ୍ରଙ୍କ ସହ ସାକ୍ଷାତକାର-୧ 
 ବିଭୁ ମହାପାତ୍ରଙ୍କ ସହ ସାକ୍ଷାତକାର-୨

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ପ୍ୟାରିସ

ପ୍ୟାରିସ, (ଫରାସୀ: ) ଫ୍ରାନ୍ସର ରାଜଧାନୀ ଓ ସବୁଠାରୁ ଜନବହୁଳ ନଗର ଅଟେ । ଏହି ନଗରଟି ୧୦୫ ବର୍ଗକିମି ଅଞ୍ଚଳରେ ପରିବ୍ୟାପ୍ତ ଏବଂ ୨୦୧୩ ମସିହା ଜନଗଣନା ଅନୁସାରେ ନଗର ପରିସର ଭିତରେ ଏହାର ଜନସଂଖ୍ୟା ୨,୨୨୯,୬୨୧ ଥିଲା । 

ଖ୍ରୀ.ପୂ. ୩ୟ ଶତାବ୍ଦୀରେ ପାରିସି (Parisii) ନାମକ ଜଣେ ସେଲ୍‌ଟିକ୍ ବ୍ୟକ୍ତି (Celtic) ପ୍ୟାରିସର ସ୍ଥାପନା କରିଥିଲେ । ପାରିସି ନାମାନୁସାରେ ସହରଟିର ନାମ ପ୍ୟାରିସ ହେଲା । ୧୨ଶ ଶତାବ୍ଦୀ ସୁଦ୍ଧା ପ୍ୟାରିସ, ପଶ୍ଚିମ ଦେଶଗୁଡ଼ିକ ଭିତରେ (western world) ବିଶାଳତମ ସହର ତଥା ଏକ ସମୃଦ୍ଧ ବାଣିଜ୍ୟ କେନ୍ଦ୍ର ଥିଲା । ସେତେବେଳ ସୁଦ୍ଧା ବିଶ୍ୱର ପ୍ରାଚୀନ ବିଶ୍ୱବିଦ୍ୟାଳୟମାନଙ୍କ ଭିତରୁ ଅନ୍ୟତମ ୟୁନିଭର୍ସିଟି ଅଫ୍ ପ୍ୟାରିସର ପ୍ରତିଷ୍ଠା ହୋଇସାରିଥିଲା । ୧୭ଶ ଶତାବ୍ଦୀ ବେଳକୁ ଏହା ଇଉରୋପର ପ୍ରମୁଖ ଅର୍ଥନୈତିକ, ବାଣିଜିକ, ଫ୍ୟାସନ, ବିଜ୍ଞାନ ଏବଂ କଳାର କେନ୍ଦ୍ର ପାଲଟି ଯାଇଥିଲା, ଯାହାକି ଆଜି ପର୍ଯ୍ୟନ୍ତ ବଜାୟ ରହିଛି ।

 ଇତିହାସ 
ଭୂଗୋଳ

 

 ଆଧାର 

 ବାହାର ଲିଙ୍କ 

ଶ୍ରେଣୀ:ରାଜଧାନୀ ସହର
ଶ୍ରେଣୀ:ଇଉରୋପୀୟ ସହର
ଶ୍ରେଣୀ:ଫ୍ରାନ୍ସ
ସାତକୋଶିଆ

thumb|ଘଡ଼ିଆଳ କୁମ୍ଭୀର ଛୁଆଗୁଡ଼ିକ
ସାତକୋଶିଆ ୧୯ ମେ ୧୯୭୬ରେ ଅଭୟାରଣ୍ୟର ମାନ୍ୟତା ପାଇଥିଲା ।http://angul.nic.in/satakosia1.pdf ଅନୁଗୋଳ, ନୟାଗଡ଼, କଟକ ଓ ବୌଦ୍ଧ ଜିଲ୍ଲାର କିଛି ଅଂଶକୁ ନେଇ ଏହି ଅଭୟାରଣ୍ୟ ଗଠିତ । http://www.wildlifeorissa.com/satkosia-tiger-reserve.html ୭୯୫.୫୨ ବର୍ଗ କି.ମି ପରିବେଷ୍ଟିତ ଅଭୟାରଣ୍ୟ ଭିତରେ ମହାନଦୀ ସାତକୋଶିଆ ଗଣ୍ଡର ଦୈର୍ଘ୍ୟ ହେଉଛି ସାତ କୋଶ ଅର୍ଥାତ ୨୨ କି.ମି ଲମ୍ବ । ପୌରାଣିକ କଥା ଅନୁଯାୟୀ, ସୁକାନ୍ତ ମହର୍ଷିଙ୍କ ଅନୁରୋଧରୁ ଇନ୍ଦ୍ର ଦେବ, ଗଙ୍ଗା ନଦୀକୁ ପୂର୍ବାଭିମୁଖୀ କରିବା ଉଦ୍ଦେଶ୍ୟରେ ପର୍ବତ ଫଟାଇ, ଏହି ଗଣ୍ଡ ସୃଷ୍ଟି କରିଥିଲେ । ସେଥିପାଇଁ ଗଣ୍ଡକୁ ଲାଗିଥିବା ଅଞ୍ଚଳକୁ, ପୂର୍ବରୁ ଇନ୍ଦ୍ରବନ କୁହାଯାଉଥିଲା । ଏହି ଗଣ୍ଡ ଏକଦା ରତ୍ନପଥର ପାଇଁ ପ୍ରସିଦ୍ଧ ଥିଲା । ମଣିମୁଣ୍ଡ ବା ମନମୁଣ୍ଡାରୁ ମଣିଭଦ୍ରା ଯାଏଁ ଏହି ରତ୍ନପଥର ଖଣି ବ୍ୟାପ୍ତ ଥିଲା । ସାତକୋଶିଆ ଗଣ୍ଡକୁ ଲାଗି ସାତକୋଶିଆ ଅଭୟାରଣ୍ୟ ରହିଛି । ଏହି ଅଭୟାରଣ୍ୟର ମୁଖ୍ୟ ଆକର୍ଷଣ ହେଉଛି, ଘଡ଼ିଆଳ କୁମ୍ଭୀର । କୁମ୍ଭୀର ବ୍ୟତିତ, ବାଘ, ଭାଲୁ, ଚିତା ବାଘ, ଗୟଳ, ଜଙ୍ଗଲୀ ଗୁଣ୍ଡୁଚି ମୂଷା ଓ ଅନ୍ୟାନ୍ୟ ବହୁ ସରିସୃପ ଏହି ଅଭୟାରଣ୍ୟରେ ଦେଖିବାକୁ ମିଳନ୍ତି । ଏହା ଓଡ଼ିଶାର ଏକ ବ୍ୟାଘ୍ର ପ୍ରକଳ୍ପhttp://www.newindianexpress.com/states/odisha/Not-Enough-Officials-to-Man-Satkosia-Tiger-Reserve/2014/04/24/article2186097.ece ଓ କେନ୍ଦ୍ର ସରକାରଙ୍କ 'ହସ୍ତୀପ୍ରକଳ୍ପ'ର ଅନ୍ତର୍ଭୁକ୍ତ । 
 ଆଧାର 

 ବାହାର ଆଧାର 
 
 orissalinks.com: Archive for the 'Satkosia gorge and tiger reserve' Category
 telegraphindia.com: Nature spreads wings at Satkosia
 sanctuaryasia.com: National Wildlife Week – Grim, Grimmer… Grimmest? 

ଶ୍ରେଣୀ:ଓଡ଼ିଶା ପର୍ଯ୍ୟଟନ
ଦ୍ୱାରକା

ଦ୍ୱାରକା,ଗୁଜରାଟର ଜାମନଗର ଜିଲ୍ଲାର ଏକ ସହର ଅଟେ। ଏଠାରେ ଭଗବାନ ଶ୍ରୀକୃଷ୍ଣଙ୍କର ଦ୍ୱାରକାଧୀଶ ମନ୍ଦିର ଅଛି ଓ ଏହା ଚାରିଧାମ ମଧ୍ୟରେ ଅନ୍ୟତମ।
 ଭୂଗୋଳ 
ଇତିହାସ
 ଦର୍ଶନୀୟ ସ୍ଥାନ 
thumb|ଦ୍ୱାରକାଧୀଶ ମନ୍ଦିର

 ଆଧାର 

 ବାହାର ତଥ୍ୟ 

 Official website Jagad Mandir , Dwaraka
 Sri Krishna Temple, Dwaraka
 Vishwakarma, the deity of construction & Dwaraka city 
 Official website of the Jagat Mandir (Dwarkadhish Temple) in Dwarka
 Iskcon 
 150 photos of Dwarka, 1280x960
 National Institute of oceanography 
 How to reach Dwarka
 Sacred Sites, Dwaraka
 Dwaraka
 History has it. Dwarka inundated by tsunami!
 Dwaraka
 Legend of Dwarka
 Dwarka
 Dwarka temple
 Dwarka
 Submergence of Dwarka, p.22-25  (PDF)
 Marine Archaeology in the gulf of Khambat
 S.R. Rao's speech and talk(mp3)about Dwarka experiences on DeshGujarat.Com

ଶ୍ରେଣୀ:ଗୁଜରାଟର ସହର
ଶ୍ରେଣୀ:ହିନ୍ଦୁ ପବିତ୍ର ସହର
ଶ୍ରେଣୀ:କୃଷ୍ଣ